
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	 8.05.2013

	Nr.
	 26/101


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul suplimentar asupra propunerii legislative privind înfiinţarea, organizarea şi funcţionarea serviciilor de creştere, îngrijire şi educare a copiilor în vârstă de 0-3 ani, trimisă comisiei în vederea  reexaminării şi depunerii unui nou raport, cu adresa nr. Plx. 457/2011 din 6 martie 2013.

PREŞEDINTE,

MARIN ALMĂJANU
Comisia pentru administraţie publică, amenajarea teritoriului şi echilibru ecologic

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro

R A P O R T      S U P L I M E N T A R
asupra propunerii legislative privind înfiinţarea, organizarea şi funcţionarea serviciilor de creştere, îngrijire şi educare a copiilor în vârstă de 0-3 ani

În şedinţa Plenului Camerei Deputaţilor din ziua de marţi, 5 martie 2013, în temeiul art.70 din Regulamentul Camerei Deputaţilor, republicat, s-a hotărât retrimiterea propunerii legislative privind înfiinţarea, organizarea şi funcţionarea serviciilor de creştere, îngrijire şi educare a copiilor în vârstă de 0-3 ani (Plx.457/2011/2013) Comisiei pentru administraţie publică, amenajarea teritoriului şi echilibru ecologic în vederea reexaminării şi depunerii unui nou raport.

Pentru această propunere legislativă s-a întocmit raportul nr.26/345 din 20.09.2012 prin care s-a propus respingerea propunerii legislative.

Propunerea legislativă a fost respinsă de Senat în şedinţa din 22 iunie 2011, în calitate de primă Cameră sesizată
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

La întocmirea prezentului raport suplimentar Comisia a avut în vedere:

· avizul favorabil al Consiliului Legislativ (nr.289/15.03.2011)
· avizul favorabil al Comisiei pentru învăţământ, ştiinţă, tineret şi sport (nr.29/176/6.09.2011)
· avizul favorabil al Comisiei juridice, de disciplină şi imunităţi (nr.Plx457/6.09.2011)

· avizul favorabil al Comisiei pentru muncă şi protecţie socială (nr.27/369/13.09.2011)

· avizul negativ al Comisiei pentru buget, finanţe şi bănci (nr.326/15.09.2011)


Propunerea legislativă are ca obiect de reglementare înfiinţarea, organizarea şi funcţionarea unui sistem de servicii de îngrijire, creştere şi educare a copiilor în vârstă de 0 - 3 ani, propunându-se abrogarea actualei reglementări în domeniu – Legea nr.263/2007 privind înfiinţarea, organizarea şi funcţionarea creşelor, cu modificările şi completările ulterioare.

Potrivit prevederilor art.61 din Regulamentul Camerei Deputaţilor, republicat, membrii Comisiei pentru administraţie publică, amenajarea teritoriului şi echilibru ecologic au reexaminat propunerea legislativă în şedinţa din 8 mai 2013.

La lucrările comisiei au fost prezenţi 29 deputaţi, din totalul de 32 membri ai comisiei.
La dezbaterile care au avut loc au participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Kiraly Andras – secretar de stat în cadrul Ministerului Educaţiei Naţionale şi doamna Elena Tudor – director în cadrul Ministerului, Muncii, Familiei, Protecţiei Sociale şi Persoanelor Vârstnice.

În urma reexaminării intervenţiei legislative şi a opiniilor exprimate de către membrii Comisiei, s-a hotărât, cu majoritate de voturi (1 abţinere), să se supună plenului Camerei Deputaţilor, respingerea propunerii legislative privind înfiinţarea, organizarea şi funcţionarea serviciilor de creştere, îngrijire şi educare a copiilor în vârstă de 0-3 ani din următoarele considerente: întrucât propunerea legislativă are implicaţii asupra prevederilor bugetulului de stat, sunt aplicabile dispoziţiile art.138 alin.(5) din Constituţia României, republicată, precum şi cele ale Legii nr.500/2002 privind finanţele publice, cu modificările şi completările ulterioare.


Propunerea legislativă face parte din categoria legilor organice, întrucât abrogă Legea nr.263/2007, aprobată ca lege organică.
	PREŞEDINTE,
	SECRETAR,

	
 MARIN ALMĂJANU
	ION MARCEL CIOLACU


Consilier, Roxana Feraru

